Video: Bestel jou gunsteling-koffie só in gebaretaal | Maroela Media
Ciro, Suid-Afrika se grootste vervaardiger en verspreider van koffie, het ses jaar gelede met ŉ koffie-akademie begin en drie jaar later ŉ module bygevoeg wat gemik is op die opleiding van dowe baristas. Daar was egter ŉ hindernis wat eers oorkom moet word – daar het geen gebaretaal vir koffie-terme bestaan nie!
Ciro het dadelik aan die werk gespring en saam met vennote soos E-Deaf gebaretaal uitgebrei sodat gehoorgestremdes doeltreffend oor koffie, en verskillende soorte koffie, kan kommunikeer. Dié nuwe gebaretaal-terme vorm nou deel van Ciro se Dowe Barista‑projek waardeur die maatskappy dowe persone as baristas oplei, en terselfdertyd die publiek help om die gebaretaal-teken vir hul gunsteling-koffiedrankies aan te leer sodat daar geen kommunikasiegaping tussen die publiek en dowe baristas bestaan nie.
Lees hier meer oor dié baanbrekerprojek.
Kyk hier hoe om jou gunsteling-koffiedrankie in gebaretaal te bestel:
Dankie julle leer ons gebaretaal!